Donda la moyo

Donda la moyo

Kwikwi zilisikika kutoka chumba cha Maria.Maria alikuwa amejifungia mle
kwa muda wa siku tatu.Alikuwa hajatia chochote mdomoni si maji si
chakula.Wazazi wake hawakujua kilichokuwa kimemsibu mtoto wao.Inaaminika
kwamba alikuja jioni moja akibubujikwa na machozi na kukimbia chumbani
mwake.Kutoka pale hakuonekana tena nje.Juhudi za wazazi wake kumtaka
afungue mlango ziliambulia patupu.Maria alikuwa amechoshwa na kuchushwa
na dunia hii.Alihisi ndoto za maisha yake kufika kikomo ghafla.

Wanaume wanaume walikuwa wamemtia ila.Angeueka wapi uso wake sasa?Moyoni
alihisi uchungu mwingi.Alijiona mchafu aliyechafuliwa bila idhini
yake.Akajaa chuki moyoni.Kusema kweli hakuona maana ya kuishi tena
alitaka kujitoa uhai akihisi hill ndo jambo pekee ambalo lingempa
nafuu.Maskini Maria alikuwa amekosea nani?Dunia alioina tamu ghafla
iligeuka shubiri kwake.Moyo wake uliwaka moto.Angemwelezaje mchumba wake
kuhusiana na Yale yaliyokuwa yamemtokea.

Maria alihisi amefika mwisho wa mawazo baada ya kufikiri kwa
kina.Akakata shauri la kutoroka nyumbani ili kwenda kwa shangazi yake
aliyemwamini.Alifanikiwa kutoka nyumbani kutoka dirisha la chumba
chake.Alipofika kwa shangazi yake alimkimbilia na kumpiga bambaja huku
machozi yakimlengalenga njia mbili.Shangazi alimhurumia Maria na
kummbembeleza.Ijapokuwa alijaribu kadri ya uwezo wake
kumnyamazisha,Maria alizidi kulia tu.

Jambo hili limpa shangazi wake wasiwasi hivyo hakusita kumwuuliza
yaliyojiri.Maria alimwambia baada ya kitambo kidogo kwamba alikuwa
amenajisiwa.Alikuwa amenajisiwa na kundi la wanaume asiowajua wala
kuwatambua.Maria alimweleza shangazi yake kwamba tukio hili lilijiri
alipokuwa anatoka shuleni jioni moja.Alikuwa anatembea njiani akiwa na
bashasha asijue lipi litakalomkuta.Anakumbuka kuhisi kufuatwa na sijui
akina nani na baadaye kujiona amejaa damu kwenye sare yake ya shule.

Baada ya kisa kile anakumbuka kukimbia kwenye mto was karibu na kujiosha
mwili mzima.Vilevile anakumbuka kuosha sare yake ya shule na kuisubiri
hai ilipokauka na kuivaa tena.Suala hili alilifanya akiwa na nia ya
wazazi wake kutofahamu yaliyokuwa yametokea ila akasahau kwamba
angejikosesha haki kwani alifuta ushahidi wote uliokuwepo.Baada ya
kusikia kisa hiki shangazi alihuzunika sana.Alikuwa na nia njema kwa
Maria hivyo akamtia moyo.

Shangazi alimweleza Maria kwamba huo haukuwa mwisho wa maisha
yake.Hakustahili kujiliza wala kukufuru Mungu.Alistahili kupambana na
mawimbi haya kwani yalikuwa ni ya muda tu.Kiumbe aliyekuwa tumbo mwake
alikuwa hana hatia na isingekuwa bora kama angemwavya.Maria aligundua
amehimili baada ya kukosa hedhi yake kwa miezi miwili.Mbali na hayo
alianza kutapika,kuhisi uchovu na kuchagua vyakula.Isitoshe tumbo lake
lilianza kuongezeka.

Shangazi yake alikubali kumsaidia kujificha pale kwake Ila kwa sharti
moja ambalo ni kuwa asingeiavya ile mimba.Maria alitaka tu kufa hakutaka
kuendelea kuishi.Shangazi alijaribu juu chini ili kugeuza msimamo
wake.Kwa bahati nzuri alifaulu na Maria akamchukulia shangazi yake kwa
suluhu la tatizo lake.Alikubali kuilea mimba hiyo ingawa shingo
upande.Muda wake wa kujifungua ulipofika, shangazi yake alimpeleka
hospitality kwa ajili hiyo.Huko alisimama naye kwanzia mwanzo hadi
mwisho na kumpa motisha ili ajifungue salama salmini.

Raymond ndiye zao la kisa kile na kila mara anapomtazama hukumbuka
matukio ya siku ile.Akimtazama huhisi uchungu.Huhisi angemnyonga afie
mbali ila huona hana hatia.Ameamua kuishi naye ingawa kwake ni donda
tena donda la moyo hasa.